**Fertilitetsklinikkens behandlingsresultater 2023**

Herunder ses behandlingsresultater for reagensglasbefrugtning (IVF, in vitro fertilisation og ICSI, mikroinsemination), insemination, planlagt samleje samt mikroTESE (operation hvor der udhentes sædceller ved mikrokirurgi). Alle tallene er gennemsnit og kan derfor ikke bruges direkte til at forudsige hvordan behandlingerne vil gå for den enkelte patient/par. Chancen for at opnå graviditet afhænger af mange faktorer hos både mand og kvinde. Især kan chancerne være mindre grundet alder, livsstilsfaktorer (f.eks. rygning og overvægt) og øvrige sygdomme. I tabellerne er resultaterne opgjort efter kvindens alder.

**Generelt for reagensglasbefrugtning (IVF og ICSI)**

Efter ægudtagning og befrugtning af æggene, kan de befrugtede æg lægges op i kvindens livmoderhule i samme cyklus (frisk cyklus) eller fryses ned og efterfølgende lægges op i en senere cyklus (frysecyklus).

I 50% af forløbene er det muligt at lægge et æg op i livmoderhulen i samme cyklus.

I 20% af forløbene er der ingen brugbare æg til oplægning.

I 30% af forløbene bliver alle brugbare æg frosset med henblik på senere oplægning i frysecyklus. Dette skyldes f.eks. risiko for overstimuleringssyndrom hos kvinden.

**Graviditetsrater per ægoplægning i frisk cyklus**

|  |  |  |  |  |
| --- | --- | --- | --- | --- |
|  | **< 30 år** | **30-34 år** | **35-39 år** | **≥ 40 år** |
| Positiv graviditetstest | 54 % | 49 % | 38 % | 25 % |
| Levende foster ved graviditetsskanning | 47 % | 43 % | 28 % | 17 % |

**Graviditetsrater per ægoplægning i frysecyklus\***

|  |  |  |  |  |
| --- | --- | --- | --- | --- |
|  | **< 30 år** | **30-34 år** | **35-39 år** | **≥ 40 år** |
| Positiv graviditetstest | 58 % | 49 % | 52 % | 33 % |
| Levende foster ved graviditetsskanning | 48 % | 42 % | 40 % | 22 % |

\*Ved frysecyklus har de befrugtede æg været frosset ned tidligere (nogle gange flere år før ægoplægningen). Kvindens alder i tabellen repræsenterer derfor ikke nødvendigvis alderen på de befrugtede æg.

**Graviditetsrater per ægoplægning af donoræg**

|  |  |  |  |
| --- | --- | --- | --- |
|  | **≤34 år\*** | **35-39 år** | **≥ 40 år** |
| Positiv graviditetstest | 57 % | 64 % | 31 % |
| Levende foster ved graviditetsskanning | 39 % | 55 % | 31 % |

\*Pga. få behandlinger på patienter under 30 år, er der lavet en samlet gruppe på ≤34 år.

**Kumulerede\* graviditetsrater per ægudtagning i 2023**

|  |  |  |  |  |
| --- | --- | --- | --- | --- |
|  | **< 30 år** | **30-34 år** | **35-39 år** | **≥ 40 år** |
| Positiv graviditetstest | 68 % | 61 % | 53 % | 27 % |
| Levende foster ved graviditetsskanning | 59 % | 50 % | 42 % | 14%  |

\*Kumulerede graviditetsrater betyder, at der er udtaget æg i 2023. Brugbare æg er herefter lagt op i kvindens livmoderhule i samme cyklus (frisk cyklus) eller efterfølgende i en senere cyklus (frysecyklus). Tallene i denne tabel, dækker derved over flere ægoplægninger efter én ægudtagning.

**Graviditetsrater ved insemination med partners sæd**

|  |  |  |  |
| --- | --- | --- | --- |
|  | **< 30 år** | **30-34 år** | **35-40 år** |
| Positiv graviditetstest | 7 % | 14 % | 10 % |
| Levende foster ved graviditetsskanning | 9 % \* | 14 % | 10 % |

\*Højere tal grundet flerfoldgraviditet

OUH udfører primært IUI på en selekteret gruppe af patienter, der ikke kan behandles med IUI i speciallægepraksis.

**Graviditetsrater ved insemination med donorsæd**

|  |  |  |  |
| --- | --- | --- | --- |
|  | **< 30 år** | **30-34 år** | **35-40 år** |
| Positiv graviditetstest | 12 % | 25 % | 21 % |
| Levende foster ved graviditetsskanning | 10 %  | 23 % | 15 % |

OUH udfører primært IUI på en selekteret gruppe af patienter, der ikke kan behandles med IUI i speciallægepraksis.

**Graviditetsrater ved planlagt samleje**

|  |  |  |  |
| --- | --- | --- | --- |
| **Planlagt samleje i stimuleret cyklus** | **< 30 år** | **30-34 år** | **35-40 år** |
| Positiv graviditetstest | 42 % | 18 % | - |
| Levende foster ved graviditetsskanning  | 53 % \* | 27 %\* | - |

\*Højere tal grundet flerfoldgraviditet

**Graviditetsrater per ægudtagning hos patienter med HIV eller hepatitis (smitsom leverbetændelse) i frisk cyklus**

|  |  |
| --- | --- |
|  | **Alle aldre \*** |
| Positiv graviditetstest | 17 % |
| Levende foster ved graviditetsskanning | 11 % |

\*Der findes ingen patienter yngre end 30 år og meget få i aldersgruppen 30-34, derfor er alle patienter samlet i en gruppe.

**Graviditetsrater per ægoplægning hos patienter med HIV eller hepatitis i frysecyklus**

|  |  |
| --- | --- |
|  | **Alle aldre \*** |
| Positiv graviditetstest | 33 % |
| Levende foster ved graviditetsskanning | 25 % |

\*Der findes ingen patienter yngre end 30 år og meget få i aldersgruppen 30-34, derfor er alle patienter samlet i en gruppe.

**Graviditetsrater ved insemination med partners sæd hos patienter med HIV eller hepatitis**

|  |  |
| --- | --- |
| **Inseminationsbehandling****HIV eller Hep positive patienter** | **Alle aldre\*** |
| Positiv graviditetstest | 0 % |
| Levende foster ved graviditetsskanning | 0 % |

**\***Grundet ganske få patienter er alle samlet i en gruppe

**Kumulerede mikroTESE resultater**

Mikrotese er en operation, hvor der udhentes sædceller fra den ene eller begge testikler ved mikrokirurgi. MikroTESE tilbydes par, hvor manden ingen sædceller har, og hvor man formoder at kunne finde små områder med sædcelleproduktion.

Kumulerede graviditetsrater betyder, at operationen er udfør i 2023, hvorefter der er udtaget æg og lagt æg op i livmoderhulen i en frisk cyklus og/eller i en efterfølgende frysecyklus.

Tallene i denne tabel, dækker derved over flere ægoplægninger efter én mTESE operation.

|  |  |
| --- | --- |
| **mTESE 2023\*** | **Alle aldre** |
| Operationer med fund af sædceller | 60 % |
| Chancen for opnået graviditet (pos hCG), efter fund af sædceller. | 64 % |
| Chancen for opnået graviditet (pos hCG) ved alle par der påbegynder mTESE forløb. | 39 % |

\*18 mTESE operationer i 2023. Flere par har befrugtede æg i fryser og/eller opnået sæddepot.